**ZAPISNIK
 S 2. SASTANKA
POVJERENSTVA ZA PROVEDBU JAVNOG POZIVA I IZBOR NAJPOVOLJNIJE PONUDE**(za višednevnu školsku ekskurziju učenika sedmih razreda)

**Mjesto i vrijeme održavanja:**  14.2.2018. u 18:00 sati u prostorijama I. osnovne škole Čakovec

**Prisutni:** Siniša Stričak, ravnatelj, Bojana Terzo, razrednik 7.a, Anita Horvat, roditelj 7.a, Ela Horvat, učenica 7.a, Zvonimir Malić, razrednik 7.b, Suzana Tarandek Strnad, roditelj 7.b, Roko Strnad, učenik 7.b, Natalie Plešnar, razrednik 7.c, Gordana Kovačić, roditelj 7.c, Emily Matjašec, učenica 7.c, Mihael Varga, razrednik 7.d, Sonja Radiković, roditelj 7.d, Iva Radiković, učenica 7.d, predstavnik „Koncept putovanja“ iz Koprivnice, predstavnik „Turističke agencije Rudi Travel“ iz Čakovca

**Dnevni red:**

1. Odabir ponude

**Ad 1.**

Predsjednik povjerenstva i zapisničarka provjerom datuma utvrdili su da su sve pristigle ponude prispjele u predviđenom roku. Pristigle su ukupno 3 ponude, jedna od „Koncept putovanja“ iz Koprivnice i dvije od „Turističke agencije Rudi Travel“ iz Čakovca. Ponude su otvarane abecednim redom.

* Ponuda „Koncept putovanja“ iz Koprivnice odnosi se na razdoblje od 11. do 14. 9. 2018. (4 dana, 3 noćenja) na relaciji KRK - CRES - LOŠINJ sa smještajem u Dugoj uvali u hotelu Duga uvala 3\*. Obuhvaća razgled grada Krka, Punat, Košljun, Jurandvor, obilazak grada Cresa, Veli Lošinj, edukacijski program u „Plavom svijetu“, Miomirisni otočki vrt, posjet Muzeju Apoksiomena, razgled Opatije. **Cijena aranžmana: 1250 kn po učeniku.**
* Prva ponuda „Turističke agencije Rudi Travel“ iz Čakovca odnosi se na razdoblje od 18. do 21. 9. 2018. sa smještajem u hotelu Zlatni lav 4\* Martinščica na otoku Cresu. Obuhvaća Punat, Košljun, Jurandvor, Bašku, panoramski razgled Vranskog jezera, obilazak grada Cresa, edukacijski program u „Plavom svijetu“, Miomirisni otočki vrt, posjet Muzeju Apoksiomena, šetnju Opatijom. **Cijena aranžmana: 1620 kn po učeniku.**
* Druga ponuda „Turističke agencije Rudi Travel“ iz Čakovca odnosi se na razdoblje od 18. do 21. 9. 2018. sa dvije opcije smještaja na otoku Krku: u hotelu Adriatic 2\*+ ili u nekom hotelu s 3\* na Krku. Opcija sa smještajem u hotelu Adriatic 2\*+ nije razmatrana jer nije u skladu s Pozivom za organizaciju višednevne izvanučioničke nastave, gdje je pod smještaj navedeno da se traži hotel s 3\*, već je razmatrana isključivo opcija sa smještajem u hotelu s 3\* na Krku. Obuhvaća Punat, Košljun, Jurandvor, Bašku, edukacijski program u „Plavom svijetu“, Miomirisni otočki vrt, posjet Muzeju Apoksiomena, šetnju Opatijom. **Cijena aranžmana: 1350 kn po učeniku.**

Povjerenstvo je razmotrilo ponude i zaključilo da sve tri razmatrane ponude zadovoljavaju uvjete navedene u Pozivu za organizaciju višednevne izvanučioničke nastave i da će sve tri ponude biti predstavljene roditeljima na roditeljkom sastanku gdje će se sukladno članku 12. stavku 5. i 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole donijeti odluka o odabiru ponude.

Prilog:

1. Ponuda „Koncept putovanja“ iz Koprivnice
2. ponuda „Turističke agencije Rudi Travel“ iz Čakovca (smještaj na Cresu)
3. ponuda „Turističke agencije Rudi Travel“ iz Čakovca (smještaj na Krku)

 Zapisničar: Predsjednik:

Natalie Plešnar Zvonimir Malić